google/wiki40b huggingface dataset:
इलेक्ट्रानिक और कंप्यूटर कचरे

इलेक्ट्रानिक कचरा (इ-वेस्ट) से आशय किसी वैद्युत या इलेक्ट्रानिक उपकरण से है जो पुराना, टूटा-फूटा, खराब या बेकार होने के कारण परित्यक्त हो या फेंक दिया गया हो। इसमें से कुछ चीजें पुनः प्रसंस्कारित (री-प्रोसेस्) की जा सकतीं हैं किन्तु अन्य पूर्णरूपेण कचरा होती हैं। दोनो ही तरह के इलेक्ट्रानिक कचरे जैविक रूप से नष्ट नहीं होने योग्य (नॉन्-बायोडिग्रेडेबल) होते हैं इसलिये अधिकांश उन्नत देशों में इन कचरों से गड़्हे आदि भरना १९९० के दशक से ही प्रतिबन्धित है।
किम

किम रुडयार्ड किपलिंग का लिखा एक उपन्यास है। किम इसका प्रमुख पात्र है वो एक आयरिश अनाथ है जो लाहौर में रहा करता था। एक दिन एक लामा के साथ यात्रा पे निकल जाता है। यात्रा में उसके पिता की रेजिमेंट उसको मिल जाती है। जिसका पादरी उसे गोद ले लेता है इसी बीच उसे ब्रिटिश भारत सरकार का खुफ़िया विभाग नौकरी पे ले लेता है। इसी उपन्यास में पहली बार दि ग्रेट गेम जैसा कूटनीतिक शब्द प्रयोग लाया गया था।
मछली

मछली शल्कों वाला एक जलचर है जो कि कम से कम एक जोडा़ पंखों से युक्त होती है। मछलियाँ मीठे पानी के स्त्रोतों और समुद्र में बहुतायत में पाई जाती हैं। समुद्र तट के आसपास के इलाकों में मछलियाँ खाने और पोषण का एक प्रमुख स्रोत हैं। कई सभ्यताओं के साहित्य, इतिहास एवं उनकी संस्कृति में मछलियों का विशेष स्थान है। इस दुनिया में मछलियों की कम से कम 28,500 प्रजातियां पाई जाती हैं जिन्हें अलग अलग स्थानों पर कोई 2,18,000 भिन्न नामों से जाना जाता है। इसकी परिभाषा कई मछलियों को अन्य जलीय प्रणी से अलग करती है, यथा ह्वेल एक मछली नहीं है। परिभाषा के मुताबिक़, मछली एक ऐसी जलीय प्राणी है जिसकी रीढ़ की हड्डी होती है (कशेरुकी जन्तु), तथा आजीवन गलफड़े (गिल्स) से युक्त होती हैं तथा अगर कोई डालीनुमा अंग होते हैं (लिंब) तो वे फ़िन के रूप में होते हैं।
सी एन करुणाकरन

सी एन करुणाकरन (१९४० – १४ दिसम्बर २०१३) भारत के एक चित्रकार थे। वो केरल ललितकला अकादमी के अध्यक्ष रहे। उनका जन्म सन् १९४० में केरल के तृश्शूर जिले के गुरुवायूर क्षेत्र के बिकट ब्रह्माकुलम नामक स्थान पर हुआ। उन्होंने सरकारी कला एवं शिल्प विद्यालय, चेन्नई से प्रसिद्ध कलाकार डी॰पी॰ रॉय चौधरी और के॰सी॰एस॰ पानिक्कर के साथ डिजाइन और पेंटिंग में डिप्लोमा किया। उनका लघु बिमारी के बाद १४ दिसम्बर २०१३ को कोच्चि में निधन हो गया।
पुनर्गमनवाद

पुनर्गमनवाद एक दार्शनिक दृष्टिकोण है जिससे याथार्थ्य की विवेचना भारतीय परम्परा में होती है। पुनर्गमन का अर्थ विधान अथवा व्यवस्था के रूप का विभिन्न स्थानों पर उत्थान। इसका उत्गम वेद के महावाक्य यद् पिण्डे तद् ब्रह्माण्डे है। एक ही समय पूरे ब्रह्माण्ड को ईश्वर का रूप और ईश्वर का आत्मा से समीकरण इस मत से आनुरूप्य हैं। पर इसका प्रमाण समकालीन विज्ञान में भी मिलता है।
यह विरोधाभास है और अनोखी बात है कि इसे दर्शन का नव्योत्तर विषय अथवा वैदिक विचार का प्रबन्ध माना जा सकता है। सुभाष काक ने इस दार्शनिक मत पर कई कृतियां लिखीं हैं।
इस विचारधारा से एक प्राचीन वैदिक ज्योतिष का ज्ञान हुआ है, जिससे भारत की संस्कृति, विज्ञान और कालक्रम पर नया प्रकाश पड़ता है। इनमें से सबसे रोचक १०८ अंक, जो भारतीय संस्कृति में बहुत आता है, की व्याख्या है। प्रमुख देवी-देवताओं के १०८ नाम हैं, जपमाला में १०८ दाने, १०८ धाम हैं, आदि। सुभाष काक के शोध ने दिखाया है कि वैदिक काल में यह ज्ञान था कि सूर्य और चन्द्रमा पृथिवी से लगभग १०८ निजि व्यास के गुणा दूर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है।
कोट्टयम

कुमारकम पक्षी अभयारण्य-

कोट्टयम से 12 किमी दूर पश्चिम में कुमारकोम गांव में खूबसूरत पक्षी अभयारण्य है। वेम्बानद झील के किनारे बसा यह अभयारण्य पक्षीविज्ञानियों के लिए स्वर्ग है। यह अभ्‍यारण्‍य 14 एकड में फैला हुआ है। इग्रेट, डारटरहेरोन्स, टील, वाटरफाउल, कुक्कु, जंगली बत्तख, साइबेरियन स्टोर्क जैसे प्रवासी पक्षी यहां दिखाई पड़ते है।

वेम्बानाड झील-

कोट्टयम में नदियों और नहरों की विस्तृत श्रृंखला है। ये नदियों और नहरें वेम्बानद झील में मिलकर उसका विस्तार करती हैं। झील के ठहरे हुए पानी में बोटिंग, फिशिंग और सैर-सपाटे की उचित व्यवस्था है। ओणम पर्व के मौके पर पर यहां नौकायन प्रतियोगिता आयोजित की जाती है। इस दौरान झील में एक साथ सैकड़ों लोगों को चप्पू चलाते देखा जा सकता है।

कोट्टाथवालम-

कुरूशुमाला की मुरूगन पहाड़ियों से कुछ कदमों की दूरी पर शानदार गुफाएं हैं। कहा जाता है कि मदुरै की शाही वंश जब पूंजर जाता था जब इन गुफाओं में आराम करता था। गुफा के भीतर पत्थरों को काटकर सीढियों और सोफानुमा आकृति दी गई है। इनमें मदुरै मीनाक्षी, अवयप्पा मुरूगन, कन्नाकी और हथियारों की प्रतिमाएं उकेरी गई हैं।

पूंजर महल-

यह महल अतीत के राजसी ठाठबाट और धन संपदा का जीता जागता प्रमाण है। महल में प्राचीन काल का उत्कृष्ट फर्नीचर विशेषकर एक लकड़ी से बनाई गई सुंदर पालकी को देखा जा सकता है। पत्थरों को काटकर बनाए गए दीप, नटराज की आकर्षक प्रतिमा, हथियारों की आकृतियों के अतिरिक्त अन्‍य प्राचीन वस्‍तुओं का संग्रह यहां रखा गया है।

थिरूनक्कर महादेव मंदिर-

कोट्टयम का यह शिव मंदिर दक्षिण भारतीय शैली में बना है। मंदिर की दीवारों पर की गई चित्रकारी आकर्षण का केन्द्र हैं। मंदिर का निजी कमरा महाकाव्यों में प्रस्‍तुत दृश्यों से सजाया गया है। मार्च के माह में यहां वार्षिक पर्व मनाया जाता है जो बड़ी संख्या में श्रद्धालुओं को आकर्षित करता है।

वेलियापल्ली-

यह चर्च 1550 ई. में बनवाया गया था। यह चर्च नगर से 4 किमी दूर उत्तर पश्चिम में थाजहथंगुड़ी में स्थित है। सेन्ट मैरी को समर्पित यह चर्च आठवीं शताब्दी के दो क्रॉस के लिए प्रसिद्ध है जिसमें पहलवी अभिलेख मुद्रित हैं। ये अभिलेख ईसाई धर्म के भारत में आगमन के वक्त का समझा जाता हैं।

ताजहथंगड़ी मस्जिद-

अपनी वास्तुकारी के लिए लोकप्रिय यह मस्जिद तीर्थयात्रियों का प्रमुख केन्द्र है। ताजहथंगड़ी में स्थित एक हजार साल पुरानी इस मस्जिद को मलिक दीनार ने बनवाया था।

मन्नानम-

यह स्थान ईसाई लोगों का प्रमुख केन्द्र है। यहां सेन्ट जोसफ का मठ स्थित है। मन्नानम वह स्थान है जहां भारत की सबसे प्राचीन प्रिंटिंग प्रैस लगाई गई थी। केरल के सबसे प्राचीन अखबार यही से मुद्रित होते हैं।

पांचालीमेडू-

कोट्टयम-कुमाली रोड़ पर समुद्र तल से 2500 फीट ऊंचाई पर पांचालीमेडू स्थित है। कहा जाता है कि पांडव यहां रहते थे। कहा जाता है कि यहां मंदिर के पास एक तालाब है जहां पाडवों की पत्नी पांचाली स्नान करती थी।

केसरी जल प्रपात-

कोट्टयम-कुमाली रूट पर कुट्टकानम और मुरिन्जापुहा के बीच स्थित यह जल प्रपात वलमजामकानम के नाम से भी जाना जाता है। कोट्टयम से तीन घंटे की बस यात्रा के बाद यहां पहुंचा जा सकता है। कुट्टीकानम से केसरी जल प्रपात जाना हो तो ट्रैकिंग के माध्यम से प्रकृति को करीब से देखा जा सकता है।
रामाराव ओनुमोलू

रामाराव ओनुमोलू को समाज सेवा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे आंध्र प्रदेश राज्य से हैं।
इनोमेनी डेमोकैर्टस

इनोमेनी डेमोकैर्टस (Ενωμένοι Δημοκρατές) या संयुक्त प्रजातंत्रीय दल (United Democrats) साइप्रस का एक उदार पंथी राजनीतिक दल है। इस दल की स्थापना १९९६ में हुई थी।
इस दल का नेता जोर्जे वासिलु है।
२००६ के संसदीय चुनाव में इस दल को ६५६७ मत (१.६%) मिले। पर दल संसद की कोई भी सीट जीतने में नाकाम रहा।
प्रजनन ऋतु

प्रजनन ऋतु या प्रजनन काल कुछ वन्य जीवों (पशु एवं पक्षी) के लिए साल का वह समय होता है जिसके अंतर्गत प्रजनन के लिए सबसे अनुकूल हालात, जैसे भोजन एवं पानी की प्रचुरता, उत्पन्न होते हों। प्रजनन ऋतु वाली जीव जगत की कई जातियाँ प्राकृतिक रूप से साल के एक निश्चित समय पर समागम करने के लिए विकसित हुयी हैं जिससे उनको प्रजनन करने में सबसे अधिक सफलता मिले। वन्य जीवों की अलग-अलग प्रजातियों के प्रजनन ऋतुएँ भी उनकी अपनी आवासीय क्षेत्र की ज़रूरतों के मुताबिक तथा भोजन की उपलब्धी के अनुसार पृथक्-पृथक् होती हैं। प्रजनन की शुरुआत और उसकी सफलता में अजैविक घटक जैसे वर्षा और हवायें भी अहम भूमिका अदा करते हैं।

कुछ जीवों की कोई प्रजनन ऋतु नहीं होती है और उनकी मादाएँ साल के किसी भी समय गर्भ धारण कर सकती हैं — उदाहरण के लिए मनुष्य।

सामुदायिक प्रजनन

कई प्रजातियाँ बड़ी-बड़ी बस्तियों में या झुण्डों में प्रजनन करते हैं जिसे सामुदायिक प्रजनन कहते हैं। ऐसी प्रजातियाँ अपने प्रजनन काल में प्रजनन के लिए अनुकूल जगहों पर प्रायः बड़े से समुदाय में दिख जाती हैं। कुछ प्रजातियों ने तो अपने आप को सामुदायिक प्रजनन के लिए ही विकसित कर लिया है और अब वह जोड़ों में अथवा कम आबादी में प्रजनन नहीं कर सकतीं। ऐसी प्रजातियों का उनके प्रजनन क्षेत्र में अन्धाधुन्ध शिकार हुआ या उनकी प्रजनन बस्तियाँ विनष्ट हुयीं तो उनकी विलुप्ति का खतरा हो सकता है। इसीलिए कई देशों ने ऐसी बस्तियों को संरक्षण प्रदान कर रखा है। यह बात ख़ासकर समुद्री पक्षियों पर लागू होती है।
महमूद अल-हसन

प्रारंभिक जीवन

महमूद अल-हसन का जन्म 1851 में बरेली शहर में एक विद्वानों परिवार में हुआ था।   उनके पिता, मौलाना मुहम्मद ज़ुल्फ़र्कार अली, अरबी भाषा का एक विद्वान थे और इस क्षेत्र में ब्रिटिश ईस्ट इंडिया कंपनी के प्रशासन के शिक्षा विभाग में काम किया करते थे।.

क्रांतिकारी गतिविधिया

हालांकि स्कूल में अपने काम पर ध्यान केंद्रित करते हुए मौलाना महमूद अल-हसन ने ब्रिटिश भारत और दुनिया के राजनीतिक माहौल में रूचि विकसित की। जब तुर्क साम्राज्य ने ब्रिटिश साम्राज्य के खिलाफ प्रथम विश्व युद्ध में प्रवेश किया, तो दुनिया भर के मुस्लिम भविष्य के बारे में चिंतित थे तुर्क साम्राज्य के सुल्तान का, जो इस्लाम का खलीफा था और वैश्विक मुस्लिम समुदाय के आध्यात्मिक नेता थे। खिलाफत संघर्ष के रूप में जाना जाता है, इसके नेताओं मोहम्मद अली और शौकत अली ने पूरे देश में विरोध प्रदर्शन किया।
महमूद अल-हसन मुस्लिम छात्रों को आंदोलन में शामिल होने के लिए प्रोत्साहित करने में उत्साहित थे। हसन ने भारत के भीतर और बाहर दोनों ओर से ब्रिटिश शासन के खिलाफ सशस्त्र क्रांति शुरू करने के प्रयासों का आयोजन किया। उन्होंने स्वयंसेवकों को भारत और विदेशों में अपने शिष्यों के बीच प्रशिक्षित करने के लिए एक कार्यक्रम शुरू किया इस आंदोलन में बड़ी संख्या में शामिल हो गए। उनमें से सबसे प्रसिद्ध मौलाना उबायदुल्ला सिंधी और मौलाना मुहम्मद मियां मंसूर अंसारी थे।
विरासत:
महमूद अल-हसन के प्रयासों ने उन्हें न केवल मुसलमानों बल्कि धार्मिक और राजनीतिक स्पेक्ट्रम में भारतीयों की सराहना जीती। वह भारतीय स्वतंत्रता आंदोलन का प्रतीक बन गए, और उन्हें केंद्रीय खलाफाट द्वारा "शेख अल-हिंद" का खिताब दिया गया समिति।
अपनी रिहाई पर, महमूद अल-हसन, रोवलट अधिनियमों पर विद्रोह के कगार पर देश को खोजने के लिए भारत लौट आए। हसन ने एक फतवा जारी किया जिसमें महात्मा गांधी और इंडियन नेशनल के साथ समर्थन और भाग लेने के लिए सभी भारतीय मुसलमानों का कर्तव्य बना दिया गया। था। कांग्रेस, जिसने अहिंसा-सामूहिक नागरिक अवज्ञा के अहिंसा की नीति निर्धारित की थी।
इन्होंने भारतीय राष्ट्रवादियों हाकिम अजमल खान, मुख्तार अहमद अंसारी द्वारा स्थापित एक विश्वविद्यालय जामिया मिलिया इस्लामिया की नींव रखी, जो कि ब्रिटिश नियंत्रण से स्वतंत्र संस्थान विकसित करने के लिए है। महमूद अल-हसन ने कुरान का एक प्रसिद्ध अनुवाद भी लिखा। महमूद अल-हसन 30 नवंबर 1920 को निधन हो गया।
शीला रमानी

जीवनी

उनको ५० के दशक की शुरुआत में मिस शिमला का ख़िताब मिला। उनको ज़्यादातर ऊँचे घरानों की नई पीढ़ी की लड़की के ही रोल मिला करते थे। अपने मामा (शेख़ लतीफ़) के कहने पर उन्होंने १९५६ में एक पाकिस्तानी फ़िल्म अनोखी में प्रमुख किरदार अदा किया। बाद में उनको फ़िल्में मिलना बन्द हो गयीं और उन्होंने कुछ बी-ग्रेड फ़िल्मों, जैसे जंगल किंग (१९५९) और द रिटर्न ऑफ़ सुपरमैन (१९६०), में भी छोटी भूमिकाएँ निभाईं।

बाद में उन्होंने महू के रहने वाले एक पारसी जाल कावस्जी से विवाह रचाया और मुंबई, न्यूयॉर्क, कोलम्बो तथा ऑस्ट्रेलिया में रहीं।
१५ जुलाई २०१५ को महू में निधन हो गया।

फ़िल्मी सफ़र

१९५० के दशक में उनको कुछ रोचक फ़िल्में मिलीं। १९६० में बनी पहली सिन्धी फ़िलम अबना में उन्होंने मुख्य भूमिका निभाई और इस फ़िल्म में उनकी छोटी बहन का रोल साधना ने निभाया था। जब साधना उनके पास उनका ऑटोग्राफ़ माँगने गईं तो शीला ने कहा कि तुम मेरा ऑटोग्राफ़ क्या माँग रही हो एक दिन ऐसा आयेगा जब मैं तुम्हारा ऑटोग्राफ़ माँगूंगी। उनकी बात सच साबित हुयी।
१७५५ ईसा पूर्व

१७५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बमवर्षक

बमवर्षक (bomber) एक प्रकार का युद्धक विमान (combat aircraft) है जो स्थल तथा जल पर स्थित लक्ष्यों पर बम आदि द्वारा आक्रमण करने के लिये डिजाइन किये गये होते हैं।
हाथीबाड़ा घोसुण्डी शिलालेख

घोसुण्डी शिलालेख

घोसुण्डी का शिलालेख  चित्तौड़ के निकट घोसुण्डी गांव में प्राप्त हुआ था। इस लेख में प्रयुक्त की गई भाषा संस्कृत और लिपि ब्राह्मी है। यह लेख कई शिलाखण्डों में टूटा हुआ है। इसके कुछ टुकड़े ही उपलब्ध हो सके हैं। इसमें एक बड़ा खण्ड उदयपुर संग्रहालय में सुरक्षित है।
इस शिलालेख को सर्वप्रथम डॉक्टर देवदत्त रामकृष्ण भांडारकर ने पढ़ा था। यह राजस्थान में वैष्णव या भागवत संप्रदाय से संबंधित सर्वाधिक प्राचीन अभिलेख है। इस अभिलेख से ज्ञात होता है कि उस समय तक राजस्थान में भागवत धर्म लोकप्रिय हो चुका था। 
इसमें भागवत की पूजा के निमित्त शिला प्राकार बनाए जाने का वर्णन है। इसमें संकर्षण और वासुदेव के पूजागृह के चारों ओर पत्थर की चारदीवारी बनाने और गजवंश के सर्वतात द्वारा अश्वमेध यज्ञ करने का उल्लेख है।
मिटेगी लक्ष्मणरेखा

मिटेगी लक्ष्मणरेखा भारतीय हिन्दी धारावाहिक है, जिसका प्रसारण एंड टीवी पर 28 मई 2018 से 31 अगस्त 2018 तक चला। इसका निर्माण शशि सुमित मित्तल और सुमित हुकुमचंद मित्तल ने किया है। इसमें मुख्य किरदार में राहुल शर्मा और शिवानी तोमर हैं। इसका प्रसारण सोमवार से शुक्रवार, रात 9:30 बजे होता था। इसके बंद होने के बाद इसके स्थान पर परफेक्ट पति का प्रसारण शुरू हुआ।

कहानी

ये कहानी कंचन (शिवानी तोमर) की है, जो लड़कियों को आत्म-रक्षा की शिक्षा देती है। वहीं राजकुमार विशेष (राहुल शर्मा) अपनी वकालत की पढ़ाई पूरी कर घर आने वाला होता है। शीतल की शादी दस बार तय होते होते रुक जाती है, जिससे उसका पिता बलदेव काफी परेशान रहता है। एक दिन उसकी शादी की बात चलते रहती है कि कंचन राजभवन की गाड़ी से अपने घर आती है, जिसे देख कर लड़के वाले उस गाड़ी के पास खड़े सेवक से फोन की बातें सुनते हैं, और उन्हें लगता है कि कंचन की शादी राजकुमार विशेष से तय हो गई है। अपने आप को राज परिवार से जुड़ा देखने के लिए वे लोग शादी के लिए हाँ कर देते हैं।
कहीं इस बार भी शादी टूट न जाये, इस कारण कंचन भी झूठ को सही कह देती है। शीतल की शादी तय हो जाती है। इस खबर को सुन कर उसका प्रेमी, जग्गी आत्महत्या करने की कोशिश करता है, तभी विशेष आ कर उसे बचा लेता है। वो दोनों शीतल की शादी में बावर्ची और सहायक बन कर चले जाते हैं। वहीं कंचन भी शीतल की शादी की तैयारी करते रहती है और वहीं उन दोनों की मुलाक़ात होती है। जग्गी विशेष को बावर्ची के रूप में मिलाता है और उसका नाम पप्पी बताता है। बाद में कंचन को पता चल जाता है कि शीतल और जग्गी एक दूसरे से प्यार करते हैं और पप्पी उन दोनों का साथ दे रहा है। कंचन कहती है कि उसे पहले से शक था कि ये बावर्ची नहीं है, वो उसके बारे में सही जानकारी पुछती है, तो जग्गी बताता है कि उसका नाम राजकुमार है और वो मैकेनिक है।
शीतल की शादी से एक दिन पहले ही उसके पिता को सच्चाई पता चल जाती है कि शीतल और जग्गी एक दूसरे से प्यार करते हैं। उसे ये भी पता चल जाता है कि जग्गी और पप्पी उसे भगा कर ले जाने आए हैं। वो उन दोनों को मार मार कर भगा देता है। बाद में कंचन को पता चलता है कि पप्पी ही राजकुमार विशेष है। विशेष उससे जानकारी छिपाने बोलता है ताकि जग्गी और शीतल की शादी उनके प्यार के कारण ही हो, न कि मजबूरी में, और अगले दिन शीतल के पिता शीतल की शादी जग्गी के साथ करा देते हैं। जब वे लोग जाते रहते हैं, तब सभी को पता चलता है कि पप्पी ही राजकुमार विशेष है।
इसके बाद कंचन और विशेष की मुलाक़ात होते रहती है और उन दोनों को एक दूसरे से प्यार भी हो जाता है, लेकिन जब विशेष उसे शादी के लिए पूछता है तो वो मना कर देती है। विशेष को मना करने का कारण समझ नहीं आता है और उसे ये भी पता चलता है कि एक दुर्घटना के बाद से उसके मन में डर समाया हुआ है। वो उस डर के कारण को जानने का प्रयास करते रहता है। कंचन ने जो अपनी माँ को चिट्ठी लिखी थी, उससे विशेष को सारी घटना का पता चलता है। इसके बाद वो कंचन की हिम्मत बढ़ाता है। उसके कुछ दिनों बाद वो भी शादी के लिए मान जाती है।
चित्रकाव्य

चित्रकाव्य वह आलंकारिक काव्य है जिसके चरणों की रचना ऐसी युक्ति से की गई हो कि वे चरण किसी विशिष्ट क्रम से लिखे जाने पर कमल, खड़ग, घोड़े, रथ, हाथी आदि के चित्रों के समान बन जाते हों। इसकी गणना अधम प्रकार के काव्यों में होती है।

परिचय

"ध्वन्यालोक" में जिसे "चित्रकाव्य" कहा है, वही "काव्यप्रकाश" का अवरकाव्य (अधम काव्य) है। स्फुट (स्पष्ट) व्यंग्यार्थ (चाहे वह मनुष्य हो या गुणीभूत) का अभाव रहने पर शब्दालंकार अर्थालंकार आदि से, जिसमें शब्दवैचित्र्यमूलक या अर्थवैचित्र्यमूलक कोरे चमत्कार की सृष्टि की जाती है, उसे "चित्रकाव्य" कहते हैं। इसमें रस-भावादि काव्य के मर्मस्पर्शी तत्वों के न रहने से अनुभूति की गहराई का अभाव रहता है; अनुप्रास, यमक या उपमा, रूपक आदि की कोरी शब्दार्थ क्रीड़ा ही मुख्य हो उठती है। शब्दों या अर्थों को लेकर खिलवाड़ या व्यायाम ही यहाँ अधिकतर अभिप्रेत है। इन्ही आधारों पर इस काव्य विधा के दो भेद माने गए हैं- (1) शब्दचित्र और (2) अर्थचित्र।
जहाँ (स्फुट व्यंग्य के अभाव में) अनुप्रास, यमकादि शब्दालंकारों या ओजप्रसादादि गुणव्यंजक वर्णों से शब्दगत चमत्कार प्रदर्शित होता है, उसे शब्दचित्र कहते हैं और जहाँ उपमा-उत्प्रेक्षादि ऊहात्मक अर्थालंकारों से अर्थगत क्रीड़ापरक चमत्कार लक्षित होता है, उसे अर्थचित्र कहते हैं। इनमें भावपूर्ण एवं रमणीयार्थ की अवहेलना करते हुए क्रीड़ावृत्ति पर ही बल दिया जाता है। "शब्दचित्र" वर्णाडंबर के माध्यम से भी चित्रसर्जन होता है- जैसे हिंदी के "अमृतध्वनि" नामक काव्यरूप में। दंडी ने स्वर-स्थान-वर्ण-नियम-कृत वैचित्र्यमूलक कुछ शब्दालंकारों की चर्चा करते हुए दो तीन चार व्यंजन, स्वर आदि वाले चित्रकाव्यभेद का भी निर्देश दिया है।
इससे भी आगे बढ़कर शब्दक्रीड़ा का एक विशिष्ट प्रकार है जिसे प्राय: चित्रबंधकाव्य कहते हैं और जिसमें खड्ग, पद्म, हल आदि की रेखाकृतियां में बद्ध, सप्रयास गढ़े पद्य मिलते हैं। हृदयस्पर्शिता से बहुत रहित होने से इन्हें काव्य नहीं पद्य मात्र कहना चाहिए। "रुद्रट" आदि ने इसे ही "चित्रालंकार" नामक शब्दालंकार का एक भेद कहा है। "अर्थचित्र" में मुख्यत: ऊहामूलक, कष्टकल्पनाश्रित, क्रीड़ापरक एवं असहज अर्थवैचित्र्य मात्र की उद्भावना की जाती है। अत: वे भी सहृदय हृदय के संवादभागी न होकर विस्मयपूर्ण कुतूहल के सर्जक होते हैं। "प्रहेलिका" और "दुष्ट प्रहेलिका" के भेद भी चित्रकाव्य ही हैं। इनसें भी सप्रयास शब्दार्थ क्रीड़ा से कुतूहलसर्जना की जाती है।
तात्पर्य यह कि चित्रकाव्य की प्रेरणा कवि के भावाकुल अंतस्तल से नहीं वरन् क्रीड़ापूर्ण एवं वैचित्र्यसूचक कुतूहलवृत्ति से मिलती है। अत: कविहृदय की भावसंपत्ति से सहज विलास का उन्मेष यहाँ नहीं दिखाई देता।
बंध - चित्रकाव्य में छंद की ऐसी रचना जिसकी कुछ विशिष्ट नियमों के अनुसार उसकी पंक्तियों के अक्षर बैठाने से किसी विशेष प्रकार की आकृति या चित्र बन जाय। जैसे-अश्वबंध, ख़ड्गबंध, छत्र-बंध आदि।
चरण-गुप्त - एक प्रकार का चित्र-काव्य जिसके कई भेद होते हैं। इसमें कोष्ठक बनाकर उनमें कविता के चरणों या पंक्तियों के अक्षर भरे जाते हैं।
मिलाऊ वायाडक्ट सेतु

दक्षिणी फ्रांस में टार्न नदी घाटी पर बना मिलाऊ वियाडक्ट सेतु को पेरिस को बार्सिलोना से जोड़ने के मकसद से तैयार किया गया था | इसके एक स्तम्भ की उंचाई ३४३ (११२५ फुट) तक है | यह पुल फ्रांस के एफिल टावर से थोड़ा अधिक उंचा और न्यूयार्क की एम्पायर स्टेट बिल्डिंग से मात्र ३८ मीटर (१२५ फुट) छोटा है | केबल से सधे इस पुल की गिनती दुनिया के बेजोड़ सड़क पुलों में होती है | फ़्रांसिसी स्ट्रक्चरल इंजीनियर माइकल विर्लोज्युक्स और ब्रिटिश आर्किटेक्ट नॉर्मन फॉस्टर द्वारा डिजाइन किए गए इस पुल का निर्माण वर्ष २००१ में शुरू हुआ था, जिसे पूरा होने में तकरीबन तीन साल का वक्त लगा | इसके बनाने में करीब ४० करोड़ यूरो की लागत आई थी | 14 दिसम्बर २००४ को इसका औपचारिक उद्घाटन किया गया, जिसके दो दिन बाद इसे यातायात के लिए खोल दिया गया | बेहद उंचाई पर बने इस पुल पर पारदर्शी कांच भी लगाएं गए है, जो यहाँ से गुजरने वाले वाहनों को हवा के तेज प्रवाह से बचाते हैं |
रोमन साम्राज्य

साम्राज्य निर्माण

रोमन साम्राज्य रोमन गणतंत्र का परवर्ती था। ऑक्टेवियन ने जूलियस सीज़र के सभी संतानों को मार दिया तथा इसके अलावा उसने मार्क एन्टोनी को भी हराया जिसके बाद मार्क ने खुदकुशी कर ली। इसके बाद ऑक्टेवियन को रोमन सीनेट ने ऑगस्टस का नाम दिया। वह ऑगस्टस सीज़र के नाम से सत्तारूढ़ हुआ। इसके बाद सीज़र नाम एक पारिवारिक उपनाम से बढ़कर एक पदवी स्वरूप नाम बन गया। इससे निकले शब्द ज़ार (रूस में) और कैज़र (जर्मन और तुर्क) आज भी विद्यमान हैं।
गृहयुद्धों के कारण रामन प्रातों (लीजन) की संख्या 50 से घटकर 28 तक आ गई थी। जिस प्रांत की वफ़ादारी पर शक था उन्हें साम्राज्य से सीधे निकाल दिया गया। डैन्यूब और एल्बे नदी पर अपनी सीमा को तय करने के लिए ऑक्टेवियन (ऑगस्टस) ने इल्लीरिया, मोएसिया, पैन्नोनिया और जर्मेनिया पर चढ़ाई के आदेश दिए। उसके प्रयासों से राइन और डैन्यूब नदियाँ उत्तर में उसके साम्राज्यों की सीमा बन गईं।
ऑगस्टस के बाद टाइबेरियस सत्तारूढ़ हुआ। वह जूलियस की तीसरी पत्नी की पहली शादी से हुआ पुत्र था। उसका शासन शांतिपूर्ण रहा। इसके बाद कैलिगुला आया जिसकी सन् 41 में हत्या कर दी गई। परिवार का एक मात्र वारिस क्लाउडियस शासक बना। सन् 43 में उसने ब्रिटेन (दक्षिणार्ध) को रोमन उपनिवेश बना दिया। इसके बाद नीरो का शासन आया जिसने सन 58-63 के बीच पार्थियनों (फारसी साम्राज्य) के साथ सफलता पूर्वक शांति समझौता कर लिया। वह रोम में लगी एक आग के कारण प्रसिद्ध है। कहा जाता है कि सन् 64 में जब रोम आग में जल रहा था तो वह वंशी बजाने में व्यस्त था। सन् 68 में उसे आत्महत्या के लिए मजबूर होना पड़ा। सन् 68-69 तक रोम में अराजकता छाई रही और गृहयुद्ध हुए। सन् 69-96 तक फ्लाव वंश का शासन आया। पहले शासक वेस्पेसियन ने स्पेन में कई सुधार कार्यक्रम चलाए। उसने कोलोसियम (एम्फीथियेटरम् फ्लावियन) के निर्माण की आधारशिला भी रखी।
सन् 96-180 के काल को पाँच अच्छे सम्राटों का काल कहा जाता है। इस समय के राजाओं ने साम्राज्य में शांतिपूर्ण ढंग से शासन किया। पूर्व में पार्थियन साम्राज्य से भी शांतिपूर्ण सम्बन्ध रहे। हँलांकि फारसियों से अर्मेनिया तथा मेसोपोटामिया में उनके युद्ध हुए पर उनकी विजय और शांति समझौतों से साम्राज्य का विस्तार बना रहा। सन् 180 में कॉमोडोस जो मार्कस ऑरेलियस सा बेटा था शासक बना। उसका शासन पहले तो शांतिपूर्ण रहा पर बाद में उसके खिलाफ़ विद्रोह और हत्या के प्रयत्न हुए। इससे वह भयभीत और इसके कारम अत्याचारी बनता गया।
सेरेवन वंश के समय रोम के सभी प्रातवासियों को रोमन नागरिकता दे दी गई। सन् 235 तक यह वंश समाप्त हो गया। इसके बाद रोम के इतिहास में संकट का काल आया। पूरब में फारसी साम्राज्य शक्तिशाली होता जा रहा था। साम्राज्य के अन्दर भी गृहयुद्ध की सी स्थिति आ गई थी। सन् 305 में कॉन्स्टेंटाइन का शासन आया। इसी वंश के शासनकाल में रोमन साम्राज्य विभाजित हो गया। सन् 360 में इस साम्राज्य के पतन के बाद साम्राज्य धीरे धीरे कमजोर होता गया। पाँचवीं सदी तक साम्राज्य का पतन होने लगा और पूर्वी रोमन साम्राज्य पूर्व में सन् 1453 तक बना रहा।
गोंडवाना क्षेत्र

गोंडवाना क्रम की श्रेणियों का निर्माण मध्य कार्बनी काल मे हुआ था । इसकी द्रोणियो में ऊपरी कार्बनी से जुरैसिक तक की अवधि में अवसादों का जमाव होता रहा ।
अवसादों के जमाव के कारण इनका आकार काफी बड़ा होता गया ।
अनुकूल वायुमंडलीय परिस्थितियों के कारण इस क्षेत्र में घने वन उग आए , जो हरसीनियन हलचलों के कारण मलबे में दब गए । ये क्रम काफी बड़े क्षेत्र में लंबे समय तक चलता रहा जिसके कारण इस क्षेत्र में कोयले के विशाल भंडार मिलते है ।
मध्य प्रदेश के प्राचीन गोंड राज्य के नाम पर इस क्षेत्र को गोंडवाना नाम दिया गया ।
भारतीय भूभाग से जुड़े इसके अन्य हिस्से जैसे ऑस्ट्रेलिया ,दक्षिण अफ्रीका , दक्षिण अमेरिका तथा अंटार्कटिका तक इस क्रम का वितरण मिलता है ।
भारत मे इसका विस्तार 4 प्रमुख भागो में मिलता है -
1. दामोदर नदी घाटी क्षेत्र 
2. महानदी घाटी 
3.गोदावरी ,वेनगंगा घाटी 
4.कच्छ , काठियावाड़ ,पश्चिम राजस्थान , तथा हिमालयी क्षेत्र के कुछ भाग
अनंत सदाशिव पटवर्धन

अनन्त सदाशिव पटवर्धन (07 जनवरी 1910 -- 01 मार्च, 1970) भारत के एक राजनेता थे। वे मध्य प्रदेश के देवास विधानसभा क्षेत्र से सन १९५७ के आम चुनाव में निर्वाचित हुए थे।
शैक्षणिक योग्‍यता--होल्‍कर कॉलेज इन्‍दौर से बी.ए. (1931), तथा एल.एल.बी. (1933) प्रथम श्रेणी में
वैवाहिक स्थिति--विवाहित (सन् 1935)
पत्‍नी का नाम--श्रीमती कुसुम पटवर्धन
संतान--1 पुत्र, 2 पुत्रियां

सार्वजनिक एवं राजनैतिक जीवन

सन् 1934 से 1947 तक देवास राज्‍य सभा के सदस्‍य.
सन् 1946 में देवास जूनियर विधान सभा निर्मात्री परिषद के सदस्‍य तथा उक्‍त लोक सभा के प्रथम निर्वाचित अध्‍यक्ष. 
सन् 1947 में प्रजामंडल व कार्यकारिणी के सदस्‍य सन् 1946-47 में संयुक्‍त देवास कांग्रेस एवं नगर पालिका के अध्‍यक्ष. 
मध्‍य भारत विधान सभा के निर्माण (1948) से ही विधान सभा के उपाध्‍यक्ष. 
सन् 1952 विधान सभा के अध्‍यक्ष एवं भारत सेवक समाज के संयोजक रहे. 
नवीन मध्‍यप्रदेश निर्माण के पश्‍चात् दिनांक 3.12.57 को उपाध्‍यक्ष निर्वाचित हुए तथा 07.3.62 तक पदासीन रहे. 
आप अनेक विधान सभा समितियों के सभापति रहे.
दिनांक 01 मार्च, 1970 को आपका देहावसान हो गया।
औषध एवं प्रसाधन अधिनियम, 1940 (भारत)

भारत का औषध एवं प्रसाधन अधिनियम, 1940 (Drugs and Cosmetics Act, 1940) औषधियो तथा प्रसाधनों के निर्माण, बिक्री तथा समवितरण को विनियमित करता है। इसके अनुसार कोई भी व्यक्ति या फर्म राज्य सरकार द्वारा जारी उपयुक्त लाइसेंस के बिना औषधियों का स्टाक, बिक्री या वितरण नहीं कर सकता। ग्राहक को बेचीं गई प्रत्येक दवा का कैश मेमो देना अनिवार्य कानून है। प्रत्येक व्यापारी/निर्माता को उच्चकोटि की औषिधियो का स्टाक/विनिर्माण करना चाहिए। १९४० में इस कानून की धारा 26 को संशोधित कर मान्यता प्राप्त उपभोक्ता संस्थाओं को औषधि तथा प्रसाधन सामग्री का नमूना परीक्षण तथा विशलेषण करने अधिकृत किया गया है! यह संस्था सरकारी विशलेषण के पास नमूने परिक्षण या विशलेषण के लिए भेज सकती है!
पेट दर्द

बच्चों और किशोरों में आवर्तक पेट दर्द

आवर्तक पेट दर्द करीब (रैप)५-१५ % बच्चों में होता है और वो भी 6-19 साल की ऊम्र में . मध्यम और उच्च विद्यालय के छात्रों के एक समुदाय आधारित अध्ययन में, 13-17% बच्चो को साप्ताहिक पेट में दर्द था। चिड़चिड़ा आंत्र सिंड्रोम मापदंड (IBS) के हिसाब से, स्कूल के छात्रों के बीच 14%% और उच्च विद्यालय के छात्रों में 6 % IBS के लिए वयस्क मापदंड फिट होता है। अन्य मुश्किल पुरानी चिकित्सा समस्या के हिसाब से रैप खाते के साथ अपने कार्यालय वास्तविक संख्या के अनुपात में और यात्राओं चिकित्सा संसाधनों का एक बहुत बड़ी संख्या में रोगियों के लिए तकलीफ बनती है। रैप अधिकांश रोगियों जो अक्सर एपिसोड के साथ जुड़े रहे हैं उनको आश्वासन और तकनीक से चिन्ता और तनाव, में फायदा हुआ है।